«Ջունգլը» հանրությանն արդեն հայտնի է, վերջինս մեղադրվում էր ազատամարտի մասնակից, 52-ամյա Վարդան Թումանյանին ծեծելով սպանելու մեջ, սակայն Ավան և Նոր-Նորք վարչական շրջանների ընդհանուր իրավասության դատարանը նրան ազատ էր արձակել: Ավելի ուշ դատաբժշկական երկրորդ եզրակացությամբ պարզվել էր, որ Վարդան Թումանյանը ծեծի հետեւանքով չի մահացել, այլ նա ի ծնե հիվանդ է եղել և այդ օրը պետք է մահանար, և ծեծը պարզապես համընկել է այդ օրվա հետ… Եվ ահա նախօրեին ձեռքերին ազատություն տալ սիրող մականունավորը դաժան ծեծի է ենթարկել կնոջը՝ օրը ցերեկով, փողոցում: Կինը բողոք է ներկայացրել, նրան տվել են դատաբժշկի ուղեգիր, դեպքով հետաքննություն է կատարվում: